‘বিরিয়ানি, ফ্রায়েড চিকেনও তো দিতে পারো,’ অঙ্গনওয়াড়ির ক্ষুদের কথা ভাইরাল নেটদুনিয়ায়

কেরল: অঙ্গনওয়াড়ি মেনুতে (Kerala’s Anganwadi) চাই বিরিয়ানি (Biriyanai), ফ্রায়েড চিকেন (Fried Chicken)। এমনই আবদার অঙ্গনওয়াড়ির কেন্দ্রের এক ক্ষুদের। আর তার এই আবদার খোদ মন্ত্রীর কাছে। কেরলের (Kerala) ঘটনা। শিশু ও নারী কল্য়াণ মন্ত্রী বীণা জর্জের (Child and Women Welfare Minister Veena George) কাছে পৌঁছেছে সেই ভিডিয়োবার্তা। যা রীতিমতো সোশ্যাল মিডিয়ায় ভাইরাল হয়েছে। ক্ষুদের আবদার শুনে মন্ত্রী হাসি মুখে, বিবেচনা করবে বলে জানিয়েছেন।

ক্ষুদের কথায়, প্রতিদিন উপমা খেতে আর ভালো লাগে না। বিরিয়ানি আর ফ্রায়েড চিকেন খেতে চাই।

আরও পড়ুন: মহাকুম্ভে পুণ্যস্নান প্রধানমন্ত্রীর, হাতজোড় করে ঈশ্বরকে স্মরণ

অত্যন্ত সামান্য পুঁজিতেই চলে এই অঙ্গনওয়াড়ি। যেখানে শিশুদের জন্য ভাত,ডিম বরাদ্দ থাকে।

ভাইরাল ভিডিয়োয় শোনা গিয়েছে,‘উপমা খাব না। বিরিয়ানি আর ফ্রায়েড চিকেন খেতে চাই।’ রাজ্যের শিশু ও নারী কল্যাণ মন্ত্রী বীণা জর্জের কাছেও গিয়ে পৌঁছেছে সেই ভিডিয়োটি। নিজের সমাজমাধ্যমেও তা পোস্টও করেছেন তিনি। ওই ক্ষুদের নাম শঙ্কু। কেরলেরই একটি অঙ্গনওয়াড়ি কেন্দ্রে পড়াশোনা করে সে।

কিন্তু প্রতিদিন ওই উপমা খেতে জিভে অরুচি ধরে গিয়েছে। তাই তাঁর আবদার একটু ভালো খাবার খেতে চায় সে। মন্ত্রী প্রতিশ্রুতি দিয়েছেন, শঙ্কুর কথা গুরুত্ব দিয়ে বিবেচনা করবেন তিনি। সেইসঙ্গে শঙ্কুকে শুভেচ্ছা বার্তা পাঠিয়েছেন।

মন্ত্রী সোশ্যাল মাধ্যমে জানিয়েছেন, অঙ্গনওয়াড়িতে প্রতিটি শিশুকে উপযুক্ত পুষ্টি দেওয়ার জন্য ডিম ও দুধের বরাদ্দ করেছে সরকার। সপ্তাহের বিভিন্ন দিন বিভিন্ন খাবারের ব্যবস্থা রয়েছে স্থানীয় কেন্দ্রগুলিতে।’ মন্ত্রী জানিয়েছেন, ‘শঙ্কুর এই আবদারের কথা বিবেচনা করে খাবারের মেনুতে যদি কোনও পরিবর্তন আনা সম্ভব হয় সেটি বিবেচনা করে দেখবেন তিনি।